Source: http://inatsisit.gl/lov?rid=%7B69188FBD-E9C4-4D83-B221-4CF87AECD890%7D
Timestamp: 2019-07-23 03:24:56+00:00

Document:
Aningaasarsianit akileraarutit pillugit Inatsisartut inatsisaataallanngortinneqarnera pillugu Inatsisartut inatsisaat nr. 48, 23. november 2017-imeersoq (Soraarnerussutisiaqalernissamut aningaasaatit Kalaallit Nunaanni angerlarsimaffeqartut akileraaruserneqartarnerat, soraarnerussutisiassanit naafferartumik annertoqqatigiimmik tunniunneqartartussanit soraarnerussutisiassanik nuussineq, akileraarutitigut sumut attuumassuteqarnermut tunngasut aamma avataaneersunut sulisussanut, Namminersorlutik Oqartussat sinnerlugit mittarfiliassanik suliaqartunut, ilanngaasiinnginnermi akileraarutinut aaqqissuussineq)
Aningaasarsianit akileraarutit pillugit Inatsisartut inatsisaanni nr. 12, 2. november 2006-imeersumi, ilaatigut Inatsisartut inatsisaanni nr. 11, 15. november 2007-imeersumi, Inatsisartut inatsisaanni nr. 9, 5. december 2008-imeersumi, Inatsisartut inatsisaanni nr. 20, 18. november 2010-imeersumi, Inatsisartut inatsisaanni nr. 37, 9. december 2015-imeersumi, Inatsisartut inatsisaanni nr. 29, 28. november 2016-imeersumi aammalu kingullermik Inatsisartut inatsisaanni nr. 18, 26. juni 2017-imeersumi allanngortinneqartumi, makkua allanngortinneqarput:
1. § 28, imm. 3-imi, uniffiup aappaatut nutaatut ikkunneqarpoq:
”Soraarnerussutisiaqartitsinermi aningaasaateqarfiit, uniffimmi siullermi taaneqartut, aammattaaq soraarnerussutisiaqalernissamut aningaasaatit ilaannit pissarsiat akileraaruserneqartarnerat pillugu Inatsisartut inatsisaat naapertorlugu iluanaarutinut akileraarusiinermut matussutissatut illuartitat ilanngaatigisinnaavaat.”
2. § 39 c imatut oqaasertalerneqarpoq:
”§ 39 c. Soraarnerussutisianut aaqqissuussinernit soraarnerussutisiassat, soraarnerussutisianut ingerlatseqatigiiffimmit Kalaallit Nunaanni angerlarsimaffeqartumit, soraarnerussutisianut ingerlatseqatigiiffimmut Kalaallit Nunaanni angerlarsimaffeqarani sillimmasiisarfiit pillugit inatsimmi pineqartunut ilaasumut aammalu Finanstilsyn-ip akuerisimasaanut, nuunneqarneranni, naafferartumik annertoqqatigiinnik tunniunneqartartussanik sillimmasiissuteqarneq pilersinneqareersimasoq soraarnerussutisianik pisinnaatitaasup imaluunniit sillimmasertittup uppernarsarsinnaappagu, isertitat akileraaruteqaataasussat naatsorsorneqarneranni, soraarnerussutisiaqalernissaq siunertaralugu naafferartumik annertoqqatigiinnik tunniunneqartartussanik sillimmasiissummit, soraarnerussutisianut ingerlatseqatigiiffimmi Kalaallit Nunaanni angerlarsimaffeqarani, sillimmasiisarfiit pillugit inatsimmi pineqartunut ilaasumi aammalu Finanstilsyn-ip akuerisimasaani, pilersinneqarsimasumit, tunniunneqartut ilaatinneqassanngillat. Tamanna soraarnerussutisiassanut annertoqqatigiinnik tunniunneqartartussanut toqqorsivimmit tunniunneqartunut, soraarnerussutisianut aaqqissuussinernit soraarnerussutisiassat nuunneqarnerannut ilaatillugu nuunneqartunut taamaallaat atuuppoq, ilanngullugit toqqorsiviup taassuma erniaannit tunniussinerit.
Imm. 2. Akiliutit soraarnerussutisianut aaqqissuussinernit soraarnerussutisiassat nuunneqarnerat qaammatinik 4-inik sioqqullugu isumaqatigiissummi allassimasumit akileraaruteqannginnermi qaffasinnerusumik aningaasartaqanngippata, toqqorsiviup soraarnerussutisianut aaqqissuussinernit soraarnerussutisiassat nuunneqarnerannut ilaatillugu nuunneqareernerata kingorna soraarnerussutisianut annertoqqatigiinnik tunniunneqartartussanut toqqorsivimmut akiliuteqartoqarpat, aamma imm. 1 toqqorsiviup ilaanut akiliutinit taakkunannga annertusitinneqartumut atuutissaaq. Ataatsimoorussamik sulisartunut isumaqatigiissuteqarnermi isumaqatigiissutigineqarpat akiliinerit aningaasarsiat procentianik naatsorsorneqartassasut, akiliutit soraarnerussutisianut aaqqissuussinernit soraarnerussutisiassat nuunneqarnerat qaammatinik 4-inik sioqqullugu isumaqatigiissummi allassimasumit aningaasarsianit procentiliussaq qaffasinnerusimanngippat, imm. 1 aamma atuutissaaq. Annertoqqatigiinnik tunniunneqartartussanut sillimmasiissuteqarneq pillugu isumaqatigiissut, soraarnerussutisianut aaqqissuussinernit soraarnerussutisiassat nuunneqannginneranni qaammatinik 4-inik kingusinnerusumi pilersinneqarsimappat, akiliinerit akileraaruteqannginnermi qaffasinnerusunik aningaasartaqassanngillat aamma pilersitsinerup nalaani isumaqatigiissummi allassimasunit aningaasarsianit procentiliussaq qaffasinnerussanani. Soraarnerussutisianut aaqqissuussinernit soraarnerussutisiassat nuunneqannginneranni qaammatinik 4-inik kingusinnerusumi ataatsimoortumik sulisartunut isumaqatigiissuteqarnerup malitsigisaanik aningaasartat imaluunniit procentiliussaq allanngortinneqarsimappat, akiliinerit akileraaruteqannginnermi qaffasinnerusumik aningaasartaqassanngillat imaluunniit aningaasarsianit procentiliussaq isumaqatigiissuteqarnermi allassimasunit qaffasinnerussanani. Isertitat akileraaruteqaataasussat naatsorsorneqarneranni annertoqqatigiinnik tunniunneqartartussatut sillimmasiissummit tunniussinerit ilaatinneqarsinnaasimanngippata, § 39 b aamma § 67 a taamaaqataanik atuutissapput.
3. § 68, imm. 2-imi nr. 7 imatut oqaasertalerneqarpoq:
”7) inuk atorfeqarnerminut ilaatillugu illoqarfiit nunaqarfiillu avataanni imaluunniit Namminersorlutik Oqartussat sinnerlugit mittarfiliornerni sanaartugassanut pilersaarusiornermut suliassanut, illuliortiternermut sanaartornermullu suliassanut kiisalu innaallagialersuinermut ikkussuinermullu suliassanut atatillugu suliassanik suliaqartoq, takuuk § 72 a, imm. 1, aammalu sulisoq taanna nunami maani qaammatini siuliini 6-inik kingullerni kommunimut akileraartussaatitaasimanngitsoq, imaluunniit”
4. § 72 a, imm. 1-imi uniffik siulleq imatut oqaasertalerneqassaaq:
”Inuit akileraartussaatitaasut, illoqarfiit nunaqarfiillu avataanni imaluunniit Namminersorlutik Oqartussat sinnerlugit mittarfiliornerni sanaartugassanut pilersaarusiornermut suliassanut, illuliortiternermut sanaartornermullu suliassanut kiisalu innaallagialersuinermut ikkussuinermullu suliassanut atatillugu suliassanik suliaqartut aammalu nunami maani qaammatini siuliini 6-inik kingullerni kommunimut akileraartussaatitaasimanngitsut atorfeqarnerminni isertitamik 35 procentiannik Nunap karsianut inaarutaasumik akileraaruteqassapput (ilanngaasiinnginnermi akileraarut).”
Inatsisartut inatsisaat ulloq 1. december 2017 atuutilerpoq
L_48-2017_bemaerk_kn
L_48-2017_betaenk1_kn
L_48-2017_betaenk2_kn

References: § 28
 § 39
 § 39
 § 67
 § 68
 § 72
 § 72